

PROJEKTS uz 12.06.2024.

vēlamais datums izskatīšanai: Finanšu komitejā 19.06.2024.

domē: 27.06.2024.

sagatavotāji: I.Gotharde, O.Rinkus

ziņotājs: O.Rinkus

LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par sadarbības līguma slēgšanu ar biedrību “Vidzemes tūrisma asociācija”**

Ādažu novada pašvaldības dome izskatīja biedrības “Vidzemes tūrisma asociācija” (turpmāk – VTA (reģistrācijas Nr. 40008031761, adrese: Pils laukums 1, Cēsis, Cēsu novads, LV-4101)) 2024. gada 11. aprīļa vēstuli par sadarbības formas precizēšanu (reģ. Nr. ĀNP/1-11-1/24/2238).

VTA ierosina mainīt līdzšinējo sadarbības formu ar pašvaldībām, lai nodrošinātu turpmāku efektīvu sadarbību - VTA biedriem, t.i., izstājoties no VTA un noslēdzot sadarbības līgumu.

Ar pašvaldības domes 25.04.2024. lēmumu Nr. 174 “Par pašvaldības dalības izbeigšanu biedrībā “Vidzemes tūrisma asociācija”” tika izbeigta pašvaldības dalība biedrībā.

Starp VTA mērķiem ir tūrisma produktu un infrastruktūras veidošana un attīstīšana, tūrisma uzņēmējdarbības aktivizēšanās sekmēšana, investīciju piesaiste tūrisma nozares attīstībai un ilgtspējīgas tūrisma nozares sekmēšana Vidzemes reģionā. Mērķu sasniegšanai VTA realizē virkni ārēji līdzfinansētu projektu.

VTA sadarbības ietvaros veiks pašvaldības attīstīšanas un mārketinga darbus tūrisma jomā, piemēram, informācijas sagatavošana un izsūtīšana pašvaldības pilnvarotajām personām par VTA īstenotajām aktivitātēm un aktualitātēm, pašvaldības pārstāvniecība valsts normatīvo aktu un likumu tūrisma jomā izstrādes procesā, Vidzemes reģiona tūrisma attīstības veicināšanu, pārstāvot pašvaldību vietējās un starptautiskajās tūrisma konferencēs, forumos, semināros un darba grupās, gatavojot pieteikumus tūrisma konkursiem, sadarbību ar pašvaldību pārstāvot VTA intereses ES projektos, utt.

Sadarbības pienākums no pašvaldības puses ir sniegt VTA nepieciešamo informāciju sadarbības līguma izpildei un sadarboties ar VTA tās pārstāvētajos Eiropas Savienības finansētajos projektos.

Sadarbības maksa par sadarbības līgumā minēto pienākumu izpildi ir 733,98 *euro* gadā(0,03 *euro* par vienu novada iedzīvotāju), un minētā summa ir pieejama Carnikavas Novadpētniecības centra tūrisma 2024. gada budžeta tāmē 0841.4 (Tūrisma budžets), EKK 2239.

Minētā sadarbība atbilst Ādažu novada Attīstības programmas (2021-2027) vidējā termiņa prioritātēm:

* “VTP4: Aizsargāta un sakopta dabas vide brīvā laika pavadīšanas iespējām dabā” (rīcības virziena “RV4.3 Ādažu novada kā tūrisma vides tēla popularizēšana”, uzdevumiem “U4.3.1: Stiprināt Ādažu novada tēlu un atpazīstamību”, “U4.3.2: Attīstīt tūrismu Ādažu novadā”, “U4.3.3: Izstrādāt un popularizēt jaunus tūrisma produktus”);
* “VTP11: Ādažu novada kultūrvides attīstība (rīcības virziena “RV11.3: Kultūrvēsturisku objektu pētniecība, attīstība un integrēšana tūrisma objektos” uzdevumam “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām”);
* “VTP14: Attīstīta sadarbība ar citām pašvaldībām, iestādēm un organizācijām” (rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevuma “U14.1.7: Īstenot sadarbību ar NVO” pasākumam “Ā14.1.7.19. Sadarbība ar NVO tūrisma jomā”).

Pamatojoties uz Pašvaldību likuma 4. panta pirmās daļas 5. un 12. punktu, 5. panta pirmo un otro daļu, Tūrisma likuma 8. pantu, kā arī domes Finanšu komitejas 17.06.2024. atzinumu, Ādažu novada pašvaldības dome

**NOLEMJ:**

1. Slēgt ar biedrību “Vidzemes tūrisma asociācija” (reģ. Nr. 40008031761, juridiskā adrese: Pils laukums 1, Cēsis, Cēsu novads, LV-4101) līgumu par sadarbību Vidzemes reģiona tūrisma veicināšanā, uz 5 (pieciem) gadiem, nosakot biedrības veicamās aktivitātes sadarbības nodrošināšanā (pielikumā).
2. Sadarbības līgumā ar biedrību noteikt maksu par sadarbības līgumā minēto darbu veikšanu - 733,98 *euro* gadā, samaksas kārtību, kā arī atskaišu par līguma izpildi sniegšanas kārtību.
3. Noteikt, ka šis lēmums zaudē spēku, ja sadarbības līgums netiek noslēgts mēneša laikā no lēmuma pieņemšanas dienas.
4. Līguma izpildei nepieciešamo finansējumu 733,98 *euro* nodrošināt no Ādažu novada kultūras centra struktūrvienības “Carnikavas Novadpētniecības centrs” 2024. gada budžeta tāmes līdzekļiem (tūrisma budžets (0841.4)).
5. Ādažu novada kultūras centra vadītājai turpmāk iekļaut Carnikavas Novadpētniecības centra kārtējā gada budžeta projekta tāmē nepieciešamos finanšu līdzekļus 1. punkta izpildei.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

ĀNKC, CNC, FIN, GRN, IDR, Biedrībai - @